Сяргей Уладзіміравіч Чэрачань

Сяргей Уладзіміравіч Чэрачань (нар. , Крычаў, Магілёўская вобласць, БССР, СССР) — беларускі палітык, старшыня партыі Беларуская сацыял-дэмакратычная Грамада з 2018 года.

 Біяграфія 
Нарадзіўся 8 мая 1985 года ў горадзе Крычаў Магілёўскай вобласці БССР. Вырас і вучыўся ў Магілёве, скончыў Магілёўскі дзяржаўны абласны ліцэй № 3. Навучаўся ў Беларускім дзяржаўным універсітэце інфарматыкі і радыёэлектронікі па спецыяльнасці «Шматканальныя сістэмы тэлекамунікацый».

У 2004—2005 гадах быў старшынёй маладзёжнага грамадзянскага аб’яднання «Развіццё». Дырэктар таварыства з абмежаванай адказнасцю «Інфармацыйны Спектр». Генеральны дырэктар групы кампаній DIIN.

У 2016 годзе быў кандыдатам у дэпутаты Палаты прадстаўнікоў Нацыянальнага сходу Рэспублікі Беларусь, але не быў абраны. З 2017 года старшыня Савета Беларускага рэспубліканскага грамадзянскага аб’яднання «Дыпламатыя».

 Прэзідэнцкая кампанія 2020 
12 студзеня 2020 года на пасяджэнні Цэнтральнай Рады БСДГ было прынята рашэнне пра вылучэнне кандыдата ў прэзідэнты. Ім стаў старшыня партыі Сяргей Чэрачань.

 Крытыка 
Сустаршыня партыі БХД Віталь Рымашэўскі раскрытыкаваў абранне новага кіраўніцтва БСДГ. Былы член Камуністычнай партыі Беларусі Чэрачань, на думку Рымашэўскага, — гэта шлях да ліквідацыі партыі.

 Спасылкі 

 Сайт вылучэнца ў прэзідэнты Беларусі Сяргея Чэрачаня
 Партию БСДГ возглавил Сергей Черечень 
 Deutsche Welle: Шушкевич покинул пост главы оппозиционной партии Беларуси
 Недавний коммунист заменил Шушкевича у руля социал-демократов 
 Станислав Шушкевич перестал быть главой парламентской оппозиции в Белоруссии
 Станислав Шушкевич покинул пост главы БСДГ 
 Бизнесмен, бывший коммунист, готовый принять лидерство в партии от Шушкевича, рассказал зачем ему это нужно

Катэгорыя:Палітыкі Беларусі
Катэгорыя:Члены БСДГ
Катэгорыя:Кандыдаты ў прэзідэнты Беларусі (2020)
Катэгорыя:Прадпрымальнікі Беларусі